**RO M Â N I A**

**JUDEŢUL HUNEDOARA**

**CONSILIUL LOCAL AL COMUNEI TOMESTI**

**PROCES-VERBAL**

Incheiat astazi 26.10.2023 în şedinţa ordinara a Consiliului local al comunei Tomesti.

Şedinţa ordinară, a fost convocată prin Dispoziţia primarului comunei nr. 89 din 19.10.2023 în conformitate cu prevederile art. 133 alin. 1 și art. 134 alin.1 lit. a , alin. 3 lit. a, art.135, art. 154 alin. 1, art. 155 alin. 1 lit. b și e, alin. 3 lit. b și art. 196 alin. 1 lit. b din Ordonanța de Urgență a Guvernului nr. 57/2019 privind Codul administrativ .

Dispoziţia a fost adusă la cunoştinţa locuitorilor comunei Tomesti prin afişare la sediul Primăriei comunei Tomesti , precum şi la panourile de afişaj din comuna Tomesti .

Consilierilor li s-au înmânat invitaţiile în data de 19.10.2023 conform tabelului existent la dosar, care a fost semnat de fiecare în parte la primirea invitaţiei.

Şedinţa este publică şi se desfăşoară la Primăria comunei TOMESTI .

D-na secretar general,Giurgiu Sanda, declară deschise lucrările şedinţei informând consilierii că, din cei 9 consilieri în funcţie , sunt prezenţi 9, sedinta fiind legal constituita si informează consilierii că la şedinţă participa dl. VASIU ADRIAN VIOREL -primarul comunei, functionarii publici angajati ai Primariei comunei .

Totodată, doamna Giurgiu Sanda, secretar general al comunei Tomesti reaminteşte consilierilor locali prezenţi, prevederile art. 228 din Ordonanta de Urgenta nr.57/2019 privind Codul Administrativ şi anume :

***„*(1) Alesul local aflat in conflict de interese in conditiile prevazute de cartea I titlul IV din Legea nr. 161/2003, cu modificarile si completarile ulterioare, are obligatia sa se abtina de la emiterea sau participarea la emiterea ori adoptarea actului administrativ, de la incheierea sau participarea la incheierea actului juridic respectiv, care ar putea produce un folos material pentru sine sau pentru:**

**a) sot, sotie sau rude ori afini pana la gradul al II-lea inclusiv;****b) orice persoana fizica sau juridica fata de care alesul local are calitatea de debitor al unei obligatii;  
c) o societate la care detine calitatea de asociat unic ori functia de administrator sau de la care obtine venituri;  
d) o alta autoritate din care face parte;  
e) orice persoana fizica sau juridica, alta decat autoritatea din care face parte, care a facut o plata catre acesta sau a efectuat orice fel de cheltuieli ale acestuia;  
f) asociatie sau fundatie din care face parte;  
   (2) In exercitarea functiei, consilierul local sau consilierul judetean aflat in una dintre situatiile prevazute la alin. (1) are obligatia sa anunte la inceputul sedintei consiliului local, respectiv a consiliului judetean interesul personal pe care il are la adoptarea hotararii respective, anunt care se consemneaza in mod obligatoriu in procesul-verbal al sedintei.  
   (3) Ulterior anuntarii interesului personal, consilierul local sau judetean nu mai este luat in calcul pentru cvorumul necesar adoptarii hotararii consiliului cu privire la care acesta si-a anuntat interesul si nu are drept de vot la adoptarea acestei hotarari.  
   (4) Actele administrative emise ori adoptate sau actele juridice incheiate cu incalcarea prevederilor alin. (1) sunt lovite de nulitate absoluta in conditiile Legii nr. 176/2010, cu modificarile si completarile ulterioare.  
   (5) Fapta alesilor locali de a incalca prevederile alin. (1) si legislatia in materie privind conflictul de interese constituie abatere disciplinara si se sanctioneaza cu diminuarea indemnizatiei cu 10% pe o perioada de maximum 6 luni.”**

Înainte de a intra în ordinea de zi, **d-na secretar general Giurgiu Sanda,** in conformitate cu prevederile art. 138 alin. 15 din O.U.G. nr. 57/2019 privind Codul Administrativ, consultă consilierii dacă au luat cunoştiinţă de conţinutul procesului-verbal de la şedinţa anterioară .

Luând la cunoştiinţă şi nefiind obiecţiuni sau observaţii, supune votului deschis al consilierilor procesul-verbal, fiind aprobat cu 9 voturi „pentru”.

În continuare , **d-na Giurgiu Sanda,** secretarul general al comunei, da cuvantul **d-lui primar VASIU ADRIAN VIOREL** sa prezinte ordinea de zi

Dl. primar, prezintă următoarea

**ORDINE DE ZI :**

**1. Proiect de hotarare nr. 51/13.10.2023 privind rectificarea bugetului local al comunei Tomesti pe anul 2023.**

Initiat de primarul comunei Tomesti

**2. Proiect de hotărâre nr. 52 /13.10.2023 privind aprobarea încheierii unui protocol de colaborare pentru realizarea lucrărilor de decolmatare pe cursul de apă - Valea Obarsei, pe teritoriul satelor Obarsa, Dobrot,Leaut,Tomesti de pe teritoriul comunei Tomesti, judeţul Hunedoara**

Initiat de primarul comunei Tomesti

**3. Proiect de hotarare a consiliului local nr. 53 /13.10.2023 privind analiza stadiului de înscriere a datelor în registrul agricol pentru trimestrul III al anului 2023 şi stabilirea măsurilor pentru eficientizarea acestei activităţi.**

Initiat de primarul comunei Tomesti.

Nefiind alte propuneri, care să îndeplinească condiţiile cerute de lege, pentru a putea fi înscrise pe ordinea de zi, supune votului deschis al consilierilor ordinea de zi, fiind aprobată cu 9 voturi „ pentru” .

X X

X

**Continuând lucrările şedinţei** ,

**La pct. 1 ,din ordinea de zi** , se dă cuvântul **d-lui primar VASIU ADRIAN VIOREL** pentru a prezenta referatul de aprobare la proiectul de hotărâre şi celălalte materiale ce-l însoţesc, fiind urmat de dezbateri .

**D-nul consilier local BORZA DAN**, presedintele comisiei, citeste raportul Comisiei de specialitate pentru programe de dezvoltare economico-socială,buget, finanţe, administrarea domeniului public şi privat al comunei, agricultură, gospodărire comunală, protecţia mediului, servicii şi comerţ care dă aviz favorabil proiectului de hotărâre iniţiat .

**D-nul. consilier local LEUCIAN SORIN-ADRIAN**  , preşedinte de şedinţă menţionează că proiectul de hotărâre este însoţit şi de raportul Compartimentului de specialitate din cadrul aparatului de specialitate al Primarului Comunei Tomesti si întreabă dacă sunt propuneri pe marginea proiectului de hotărâre prezentat

**D-nul consilier local LEUCIAN SORIN-ADRIAN**  intreaba de unde provin banii incasati in plus.

**D-nul** **primar VASIU ADRIAN VIOREL** arata ca la amenzi s-au incasat mai mult si la taxe judiciare.

Nefiind alti înscrişi la cuvânt, **d-nul. consilier LEUCIAN SORIN-ADRIAN**  **,** preşedintele de şedinţă, supune votului deschis al consilierilor proiectul de hotărâre, începând cu titlul hotărârii, urmând cu fiecare art. în parte, fiind votat cu 9 voturi „pentru” , fiind adoptată **hotărârea nr. 54 .**

**La pct. 2 , din ordinea de zi**, se dă cuvântul **d-lui primar VASIU ADRIAN VIOREL** pentru a prezenta referatul de aprobare la proiectul de hotărâre şi celălalte materiale ce-l însoţesc, fiind urmat de dezbateri .

**D-nul consilier local TAMAS OCTAVIAN-TIBERIU**, presedintele comisiei, dă citire raportului Comisiei pentru administratie publica locala, juridica, apararea ordinii si linistei publice, a drepturilor cetatenilor care dă aviz favorabil proiectului de hotărâre iniţiat .

**D-nul. consilier local LEUCIAN SORIN-ADRIAN**  , preşedinte de şedinţă menţionează că proiectul de hotărâre este însoţit şi de raportul Compartimentului de specialitate din cadrul aparatului de specialitate al Primarului Comunei Tomesti si întreabă dacă sunt propuneri pe marginea proiectului de hotărâre prezentat.

**D-nul consilier local TAMAS OCTAVIAN-TIBERIU** propune ca sa se iasa la fata locului si sa se observe ca pe Valea Obarsa in satul Obarsa sunt rupti copaci in albia paraului.

**D-nul. consilier local LEUCIAN SORIN-ADRIAN**  solicita ca pe intreg cursul paraului Obarsa sa fie solicitat un specialist si sa prevada lucrarile necesare , deoarece ar fi pacat sa nu se realizeze aceste lucrari necesare atunci cand este utilajul in zona.  
 **D-nul** **primar VASIU ADRIAN VIOREL** arata ca in satul Tomesti, utilajul a scos radacinile din mal, asta-vara in urma ploilor, apa a rupt malurile , mai ales in zona proprietatilor lui Bulz Marin si Bulz Ioan, unde a format o insula in mijlocul albiei.

**D-nul. consilier local LEUCIAN SORIN-ADRIAN**  arata ca asa e si in satul Steia, si de aceea insista pentru specialist.

**D-nul. consilier local DOLGA FLORIN-NICOLAE** arata ca si intre satele Dobrot si Leaut apa a facut rupturi de mal si ar fi bine sa se intervina cu utilajul.

Nefiind alti înscrişi la cuvânt,**d-nul. consilier local LEUCIAN SORIN-ADRIAN**  **,** preşedintele de şedinţă, supune votului deschis al consilierilor proiectul de hotărâre, începând cu titlul hotărârii, urmând cu fiecare art. în parte, fiind aprobat cu 9 voturi „pentru” , fiind adoptată **hotărârea nr.55.**

**La pct. 3, din ordinea de zi** se dă cuvântul **d-lui primar VASIU ADRIAN VIOREL** pentru a prezenta referatul de aprobare la proiectul de hotărâre şi celălalte materiale ce-l însoţesc, fiind urmat de dezbateri.

**D-nul consilier local BORZA DAN**, presedintele comisiei, citeste raportul Comisiei de specialitate pentru programe de dezvoltare economico-socială,buget, finanţe, administrarea domeniului public şi privat al comunei, agricultură, gospodărire comunală, protecţia mediului, servicii şi comerţ care dă aviz favorabil proiectului de hotărâre iniţiat .

**D-nul. consilier local LEUCIAN SORIN-ADRIAN**  , preşedinte de şedinţă menţionează că proiectul de hotărâre este însoţit şi de raportul Compartimentului de specialitate din cadrul aparatului de specialitate al Primarului Comunei Tomesti si întreabă dacă sunt propuneri pe marginea proiectului de hotărâre prezentat

Nefiind înscrişi la cuvânt, **d-nul. consilier LEUCIAN SORIN-ADRIAN**  **,** preşedintele de şedinţă, supune votului deschis al consilierilor proiectul de hotărâre, începând cu titlul hotărârii, urmând cu fiecare art. în parte, fiind votat cu 9 voturi „pentru” , fiind adoptată **hotărârea nr.56 .**

Epuizându-se problemele de pe ordinea de zi **d**-nul **LEUCIAN SORIN-ADRIAN**  **,** preşedintele de şedinţă, declară închise lucrările şedinţei, mulţumind consilierilor pentru participare, după care urmeaza probleme diverse.

**PREŞEDINTE DE ŞEDINŢĂ, SECRETAR GENERAL,**

LEUCIAN SORIN-ADRIAN GIURGIU SANDA